32006R0300
L 056/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 300/2006 НА СЪВЕТА
oт 30 януари 2006 година
за изменение на Регламент (EО) № 1255/96 за временно суспендиране на автономните мита по Общата митническа тарифа за определени индустриални, земеделски и рибни продукти
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 26 от него,
като взе предвид предложението на Комисията,
като има предвид, че:
(1)
В интерес на Общността е да се суспендират частично или изцяло автономните мита по Общата митническа тарифа за редица нови продукти, включени в приложението към Регламент (EО) № 1255/96 на Съвета (1).
(2)
Редица продукти, които са посочени в цитирания регламент следва да бъдат оттеглени от списъка в приложението, тъй като не е в интерес на Общността да подържа суспендиране на автономните мита по Общата митническа тарифа, или защото съществува необходимост описанието да бъде променено, за да се отчетат техническите развития на продуктите и икономическите насоки на пазара.
(3)
Следователно, продуктите, чието описание следва да бъде изменено се смятат за нови продукти.
(4)
За улесняване на разбирането, предвид големия брой изменения, които влизат в сила от 1 януари 2006 г., приложението към Регламент (EО) № 1255/96 следва да бъде заменено с изцяло нова версия, в сила от посочената дата.
(5)
Периодът на валидност на мерките следва да бъде от 1 януари 2006 г. до 31 декември 2008 г., за да могат да се проведат икономическите прегледи на индивидуалното суспендиране за този период. Осем години опит показва необходимостта да се осигури дата на изтичане на суспендирането, включено в приложението на настоящия регламент, за да се отчетат технологическите и икономически промени. Това не следва да изключва предварително прекратяване на някои мерки или тяхното продължаване след този период, ако са посочени икономически причини, в съответствие с принципите, определени в съобщението на Комисията относно автономното тарифно суспендиране и квотите (2).
(6)
Регламент (EО) № 1255/96 следователно следва да бъде изменен.
(7)
С оглед на икономическото значение на настоящия регламент, необходимо е да се разчита на основанията за спешност, предвидени в точка I.3 от Протокола, приложен към Договора за Европейския съюз и към Договорите за създаване на Европейските общности относно ролята на националните парламенти в Европейския съюз.
(8)
Тъй като настоящият регламент трябва да се прилага от 1 януари 2006 г., той следва да влезе в сила незабавно,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (EО) № 1255/96 се заменя с приложението към настоящия регламент.
Член 2
Временното суспендиране на автономните мита от Общата митническа тарифа за продуктите, определени в приложението, се прилага от 1 януари 2006 г. То изтича на 31 декември 2008 г., освен ако Съветът на Европейския съюз не реши друго.
Член 3
Настоящият регламент влиза в сила в деня след публикуването му в Официален вестник на Европейския съюз.
Той се прилага от 1 януари 2006 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 януари 2006 година.